ONEE ลุยตั้งอันเดอร์ไรท์ – เคาะช่วงราคาไอพีโอ 7.50 – 8.50 บ. จองซื้อ 20-26 ต.ค.นี้
ONEE ลุยตั้ง 6 อันเดอร์ไรท์ พร้อมกำหนดช่วงราคาเสนอขายหุ้นเบื้องต้นที่ 7.50 – 8.50 บาทต่อหุ้น และช่วงระยะเวลาจองชื้อระหว่างวันที่ 20-26 ต.ค.นี้ 
ONEE ตั้ง 6 อันเดอร์ไรท์ พร้อมกำหนดช่วงราคาเสนอขายหุ้นเบื้องต้นที่ 7.50 – 8.50 บาทต่อหุ้น และช่วงระยะเวลาจองชื้อระหว่างวันที่ 20-26 ต.ค.นี้ 
20 ต.ค. 2564

7ายถกลเกียรติ วีรวรรณ ประธานเจ้าหน้าที่บริหารกลุ่ม บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE และตัวแทนของบริษัท ซีเนริโอ จำกัด พร้อมด้วย นายอนุวัฒน์ ร่วมสุข กรรมการผู้จัดการ ประธานสายงานตลาดทุน บริษัทหลักทรัพย์ เกียรตินาคินภัทร จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย ร่วมพิธีลงนามในสัญญาแต่งตั้งผู้จัดจำหน่ายหลักทรัพย์ เพื่อเสนอขายหุ้นสามัญแก่ประชาชนเป็นครั้งแรก (IPO)
รวมถึงแต่งตั้งบริษัทหลักทรัพย์ กรุงไทย ซีมิโก้,  บริษัทหลักทรัพย์ ทิสโก้ จำกัด, บริษัทหลักทรัพย์ ธนชาต จำกัด (มหาชน), บริษัทหลักทรัพย์ฟินันเซีย ไซรัส จำกัด (มหาชน), บริษัทหลักทรัพย์หยวนต้า (ประเทศไทย) จำกัด และบริษัทหลักทรัพย์ เอเซีย พลัส จำกัด เป็นผู้จัดจำหน่ายและรับประกันการจำหน่าย เมื่อวันที่ 19 ตุลาคม 2564
โดยการเสนอขายหุ้น IPO ครั้งนี้ มีจำนวนรวมไม่เกิน 496,252,500 หุ้น พร้อมกำหนดช่วงราคาเสนอขายหุ้น IPO ที่ 7.50 – 8.50 บาทต่อหุ้น เตรียมเปิดจองซื้อสำหรับนักลงทุนที่เป็นบุคคลตามดุลยพินิจของผู้จัดจำหน่ายหลักทรัพย์ในวันที่ 20-21 และ 25-26 ตุลาคม 2564